Og det gør de gerne på Sygehus Vendsyssel i Hjørrring. Her har de netop modtaget dne nye elite-smiley. Køkkenchef Bruno Nielsen mener, at det betyder at man som patient - og ansat - kan være sikker på, at sygehusets køkken lever op til de højeste standarder. Det er både Hovedkøkkenet i Hjørring, køkkenet på sygehuset i Frederikshavn og kantinerne både i Hjørring og Frederikshavn har fået tildelt elite-smiley'er af Fødevarestyrelsen. - Man får en elite-smiley, når der har været et stort smil på Fødevarestyrelsens kontrolrapport fire gange i træk, forklarer Bruno Nielsen i en pressemeddelelse. - Det vil sige, at der slet ikke har været noget at komme efter i et helt år. Køkkenchefen har ikke tænkt sig at hvile på laurbærrene: - Nu gælder det om at fastholde pladsen i elite-divisionen. Det forpligter jo, når man først er der, udtaler en glad Bruno Nielsen. FØlgende sygehuse i Region Nordjylland har fået elite-smiley'er til deres køkkener og/eller kantiner: - Aalborg Sygehus. - Sygehus Thy-Mors - Psykiatrien - Sygehus Himmerland

Opsummering:
Køkkener og kantiner på regionens sygehuse kan bryste sig af den nye smiley.